Á Røðini er sera vakurt stað á eggini við Trongisvágsbotn. Gangast kann til staðið, gøtan gongur mót vestri og byrjar við munnan á Hvalbiartunnlinum á syðru síðuni. Eitt skelti vísir veg, har stendur "Kikarin". Gøtan endar tó langt áðrenn ein kemur til staðið. Restina av túrinum kann ein fylgja "prestunum" (træpinnar) sum eru settir niður í jørðina, fyri at tað skal vera lættari at finna vegin fram. Um summarið er ein kikari settur upp á Røðini, og tí verður staðið eisini rópt Kikarin. Akrabergsvegur Akraberg Akraberg er eitt vakurt stað syðst í Suðuroynni, 2 km í ein landsynning av Sumba. Har sæst sjónarringurin til nærum allar síðir uttan móti norði. Har er vakurt og nógvur fuglur heldur til har. Ein viti varð bygdur í Akrabergi í 1909. Ongin býr fast har nú, men vitapassarin hevur búð har til 1988, og áðrenn svarta deyða búðu frísar har. Ein vegur er frá Sumba til Akraberg. Flesjarnar síggjast úr Akrabergi, tær eru syðstu klettar í Føroyum. Beinisvørð er vert at vitja. Beinisvørð er næsthægsta berg í Føroyum. Tað sæst best frá Hestinum sum er á veg millum Lopra og Sumba, um koyrt verður eftir gamla bygdavegnum. Beinisvørð sæst eisini frá Eggjunum við Vág og frá Lopranseiði. Til ber eisini at fara við ein siglitúr undir Beinisvørð. Spyr á Kunningarstovuni í Vági, tlf. 733090 ella Sigurd Gudmunsson, sum eigur bátin Scorpion, tlf. 213359. Bygdarsavn. Fornminnissavn. Savnið er í gomlu doktarahúsinum á Tvøroyri, sum varð bygt í 1852. Húsið hevur verið brúkt til nógv ymisk endamál: Læknabústaður og læknaviðtala, Kommunuskrivstova, Politistøð, Bókasavn, Skúlastovur, Posthús, Havnaskrivstova og nú er tað Fornminnissavn. Eggjarnar eru beint sunnanfyri Vág. Har er sera vakurt útsýnið til vestursíðuna av Suðuroynni. Tú sært Lopranseiðið og Beinisvørð. Tú kanst ganga ella koyra niðan har. Vegurin byrjar á Eggjarvegi hinumegin land í Vági. Loranstøð var har fyrr, bygningarnar eru har enn. Kirkjan í Famjin varð bygd í 1876, og er hvítkálka bæði innan og uttan. Tað fyrsta Føroyska Merkið hongur í kirkjuni, sum bleiv gjørt av tveimum lesandi: Jens Oliver Lisberg og Emil Joensen í 1919. Tó bleiv Merkið ikki góðkent fyrr enn 25. apríl 1940. Merkið verður heiðrað hvørt ár í Fámjin Flaggdagin 25. apríl. Hesin bygningurin er hin fyrsti, sum var bygdur á Tvøroyri, tað hendi í 1836, tá Kongaligi Einahandilin var bygdur á hesum staði. Tá einahandilin var avtikin í 1856 keypti danin Thomas Frederik Thomsen henda og aðrar bygningar á Havnalagnum. Ognirnar eru enn í somu familju. 5 ættarlið ræður nú yvir ognunum, oldurabbasonurin við sama navnið er stjóri og Anna Kirstin Thomsen, systir hansara tekur sær av dagligu umsitingini, hon hevur fingið fleiri heiðurslønir fyri ta arbeiði hon hevur gjørt við Pakkhúsunum, Seglloftinum og Krambúðini. Krambúðin-ella Pubbin, sum húsið vanliga verður nevnt av tvøráfólki, er eitt virkið hús, fólk fáa sær morgunmat her, seinnapartsdrekkamunn ella kanska okkurt sterkari seinni. Fríggjakvøld er ofta livandi tónleikur. Hesin spennandi bygningurin sigur ein part av Tvøroyrar søgu. Nógv gomul skjøl eru varveitt og bygningurin er friðaður, so alt sær út enn sum tað gjørdi fyrr. Hvannhagi vann heiðurin fyri "Sermerkt náttúruøki" í "Umhvørvisátakinum 2008", sum Føroya Kommunufelag skipaði fyri. Hvannhagi verður av Føroya Náttúru- og Umhvørvisverndarfelag mett at vera besta pláss í Føroyum til at skipa ein tjóðgarð. Vakurt útsýni er til Lítla og Stóra Dímun úr Hvannhaga. Tú kanst bert ganga til Hvannhaga. Set teg í samband við Kunningarstovuna á Tvøroyri, so kann hon skipa fyri ferðaleiðara til túrin, tlf. 611080. Lítla Dímun er einasta oyggj í Føroyum, har ongi fólk búgva. Hvalbingar eiga Lítlu Dímun og rópa hana oftast bara Oyggin. Hvalbingar eru á hvørjum ári úti í Oynni eftir seyði. Eisini gera teir túrar út í Oynna. Sí meira á heimasíðuni www. litladimun. com Lopranseiði er vestanfyri Lopra, tá tú kemur úr Vági, skal tú fara til høgru beint áðrenn tú kemur til Lopra, áðrenn pyramidu formaða fjallið Kirvi. Tað tekur ikki langa tíð at ganga til Lopranseiði. Har er sera vøkur náttúra og einastandandi útsýni móti Lopransholmi og Beinisvørði og vestursíðuna av sunnara helmingi av Suðuroynni. Eitt hollendskt skip, Westerbeek, sigldi á land við Lopranseiði 2. sep. 1742. Fiskastovan á Mýri er í Hovi. Tað er í gamla handlinum, sum fyrst stóð í Vági, vesturi á Gørðunum, men síðan bleiv flutt til Hovs. Í dag er tað gjørt í stand. Helvtin sær enn út sum handilin gjørdi, tá hann læt aftur, nógv gomul ting eru varveitt. Hin endin av húsinum er nýmótans og verður nýttur til listaframsýningar, kafé og annað. Loftið er eisini sett í stand. Skipað verður fyri gongutúrum til forn støð í Hovi. Stabbagrót í Froðba. Tað ber eisini til at finna stabagrót onnur støð enn Froðba, eitt nú omanfyri Hov, um tú koyrir eftir gamla bygdavegnum millum Hov og Tvøroyri. Henda myndin er tikin á Froðbiarvegi. Eitt annað stað í Froðba, har forvitisligt stabbagrót er, er niðri við sjóvarmálan í Kúlugjógv. Stabbagrót omanfyri Hov í Hovseggini. Sæst fram við vegnum, sum fyrr var einasti vegur millum Hov og Øravík, nú er tunnil eisini, sum tey flestu heldur brúka. Útsýni er eisini einastandandi vakurt frá hesum staði, stórur partur av syðru helvt av Suðuroynni sæst. Beint norðanfyri Hovsegg er eisini gott útsýni móti norði, har stórur partur av norðaru helvt av Suðuroynni sæst og útsýni til fleiri oyggjar er stórsligið. Í góðum veðrið sæst heilt norður til Norðuroyggjar. Stóra Pakkhús í Vági er eitt mentanarhús, sum verður nýtt til tiltøk av ymiskum slag í miðhæddini, har ein hugnalig kafé er. T. d. er onkuntíð konsert, fyrilestur, sjónleikur, veitslur o. a. Á ovastu hæddini er Sjósavnið, har skiftandi framsýningar eru. Í 2009 er framsýning av modellskipum úr Vági, sum gingu burtur ella vóru sokkin undir seinna heimskríggi. Upplatingartíðir: Týsdag-hósdag kl. 9-11 ella eftir avtalu við Kunningarstovuna á telefon 733090. Heimasíða: www. storapakkhus. com. Tiltøk kunnu eisini verða lýst á www. sudurras. com, www. kunning. fo, www. visitsuduroy. fo Vágs Sóknar Bygdasavn er savn, sum sýnir fram modellir av 9 sluppum og skipum úr Vági, sum gingu burtur undir seinna heimsbardaga. Poul Niclassen úr Vági gjørdi øll modell skipini og lat tey sum gávu til Vágs Sóknar Bygdasavn. Savnið heldur til í Gamla Skúla á Vágsvegi 101 í vestaru hølunum á veghæddini. Opið sambært avtalu.